**รายงานการประชุม**

**กลุ่มงานวิจัยและบริการวิชาการ**

**ครั้งที่ 3/2556**

**วันที่ 29 มีนาคม 2556 เวลา 09.00 น.**

**ผู้มาประชุม**

1. **นางมณีรัตน์ วีระกรพานิช หัวหน้ากลุ่มงาน**
2. **นางพิมพ์ชนก ศรีสุริยะมาตย์**
3. **นายอนุพันธ์ พันธ์อมร**
4. **นายอรนพ เนียมไทยสงค์**

**เปิดประชุมเวลา 09.00 น.**

**นางมณีรัตน์ วีระกรพานิช หัวหน้ากลุ่มงานวิจัยและบริการวิชาการ กล่าวเปิดประชุม และดำเนินการประชุมดังต่อไปนี้**

**วาระที่ 1 เรื่องแจ้งเพื่อทราบ**

* 1. **เรื่องประธานแจ้งเพื่อทราบ**
     1. จากที่ประชุมหัวหน้ากลุ่มงาน

นางมณีรัตน์ วีระกรพานิช หัวหน้ากลุ่มงานฯ ได้แจ้งต่อที่ประชุมเรื่องการประชุมหัวหน้ากลุ่มงานว่า ในที่ประชุมหัวหน้ากลุ่มงานได้ปรึกษาหารือในเรื่องการดำเนินการประเมินผลการปฎิบัติงานในงวดที่ 1/2556 และข้อหารือกับผู้บริหารที่จะมีขึ้นในต้นเดือนเมษายนนี้

สวนอีกประเด็นคือเลขานุการคณะฯ ได้ให้แต่ละกลุ่มงานเสนอโครงการเพื่อพัฒนางาน หลังจากที่สำนักงานคณบดีได้จัดโครงการสัมมนาและศึกษาดูงาน เพื่อการพัฒนางาน สำนักงานคณบดี คณะสถาปัตยกรรมศาสตร์ มหาวิทยาลัยขอนแก่น ปีงบประมาณ 2556 ในวันที่ 14 - 16 มีนาคม 2556 ณ มหาวิทยาลัยมหิดล ศาลายา จังหวัดนครปฐม และมีกำหนดให้นำเสนองานในเดือนเมษายน 256 นี้

* + 1. จากที่ประชุมอื่น

1.1.2.1 จากการประชุมระหว่างคณบดี ผู้บริหาร และหัวหน้ากลุ่มงาน นางมณีรัตน์ วีระกรพานิช หัวหน้ากลุ่มงานฯ ได้แจ้งต่อที่ประชุมดังนี้

1) โครงการ Lecture Series ในวันที่ 10 เมษายน 2556

2) กำหนดประชุมกรรมการวิชาการ ให้นางพิมพ์ชนก ศรีสุริยะมาตย์เข้าร่วมประชุมด้วย เนื่องจากมีวาระของกรรมการบริหารกองทุนวิจัยและบริการวิชาการ ซึ่งปัจจุบันได้ยกเลิกแล้ว ทั้งนี้ ขอให้นางพิมพ์ชนก ดำเนินการศึกษาหลักเกณฑ์ต่าง ๆ พร้อมทั้งศึกษาหลักเกณฑ์ของคณะอื่นเพื่อเปรียบเทียบด้วย

* + 1. การปรับโครงสร้างการบริหารงานสำนักงานคณบดี

นางมณีรัตน์ วีระกรพานิช หัวหน้ากลุ่มงานฯ ได้แจ้งต่อที่ประชุมว่าตามที่คณะฯได้ปรับโครงสร้างสำนักงานคณบดีใหม่ เป็นผลให้กลุ่มงานได้เปลี่ยนชื่อจากพัฒนาวิชาการและวิเทศสัมพันธ์ เป็นกลุ่มงานวิจัยและบริการวิชาการ มีบุคลากรสังกัดกลุ่มงาน 4 คน คือ นายอรนพ เนียมไทยสงค์ นายอนุพันธ์ พันธุ์อมร นางพิมพ์ชนก ศรีสุริยะมาตย์ และมีนางมณีรัตน์ วีระกรพานิช เป็นหัวหน้ากลุ่มงาน

ที่ประชุมรับทราบ

**1.2 เรื่องบุคลากรกลุ่มงานแจ้งเพื่อทราบ**

1.2.1 นางพิมพ์ชนก ศรีสุริยะมาตย์ แจ้งต่อที่ประชุมว่าขณะนี้ได้มีนักศึกษาในระดับบัณฑิตศึกษามายื่นข้อเสนอโครงการเพื่อรับทุนวิจัยจำนวน 2 ราย คือ 1) อิทธิพลของช่องเปิดและรูปทรงทิศทางการวางอาคารต่อภาระการทำความเย็นของอาคาร กรณีศึกษา : จังหวัดขอนแก่น หัวหน้าโครงการ ผศ.ดร.ชูพงษ์ ทองคำสมุทร และนายอวิรุทธ์ กัลยา 2) อิทธิพลช่องเปิดและวัสดุอาคารต่อภาระการทำความเย็นของระบบปรับอากาศ หัวหน้าโครงการ ผศ.ดร.ชูพงษ์ ทองคำสมุทร และนางสาววิรดา ดีราษฎร์วิเศษ ซึ่งได้ดำเนินการเสนอผู้ทรงคุณวุฒิพิจารณา ส่วนทุนวิจัยโครงการผลักดันการเดินและการใช้จักรยานไปสู่นโยบายสาธารณะของประเทศไทย มีอ.สญชัย ลบแย้ม เสนอ 1 โครงการ และได้จัดส่งไปยังสสส. แล้ว

1.2.2 นายอรนพ เนียมไทยสงค์ แจ้งความคืบหน้าในการประสานงานโครงการบริการวิชาการ ดังนี้

1) โครงการที่ได้ยื่นข้อเสนอโครงการไปยังการเคหะแห่งชาติ ได้รับอนุมัติให้ดำเนินการเรียบร้อยแล้ว

2) โครงการที่มีความร่วมมือกับสำนักงานอุตสาหกรรมภาค 5 จำนวน 2 โครงการ โดยมี อ.ชนัษฎา จุลลัษเฐียร และอ.ภาคินี เปล่งดีสกุล เป็นหัวหน้าโครงการนั้น ได้ดำเนินการจัดทำสัญญาเรียบร้อยแล้ว

3) การจัดทำข้อมูลบริการวิชาการได้ทำการปรับปรุงฐานข้อมูล โดยดำเนินการทำย้อนหลังจากปีปัจจุบันไปจนถึงปี 2553 ใกล้จะเสร็จสมบูรณ์แล้ว

**1.2.2 นายอนุพันธ์ พันธ์อมร** แจ้งต่อที่ประชุมดังนี้

1) ศูนย์คอมพิวเตอร์แจ้งให้ตรวจสอบ Access poit อุปกรณ์ไร้สายที่เสื่อมสภาพ เพื่อศูนย์คอมพิวเตอร์จะเข้ามาเปลี่ยนอุปกรณ์ให้ ตนได้ตรวจสอบเบื้องต้นมีจุดที่ต้องเปลี่ยนคือบริเวณห้องสมุด ส่วนจุดอื่น ๆ ที่ยังไม่มีอุปกรณ์ไร้สายได้สอบถามที่ศูนย์คอมพิวเตอร์ว่าจะติดตั้งเพิ่มให้หรือไม่ ศูนย์ฯได้แจ้งว่าจะดำเนินการให้เฉพาะส่วนที่ติดตั้งไว้เดิมเท่านั้น

2) ดำเนินการเปลี่ยนโปรแกรมระบบปฏิบัติการที่ควบคุมเครื่องแม่ข่าย เพื่อให้ใช้งานได้คล่องตัว และรองรับโปรแกรมในปัจจุบัน

3) ดำเนินการจัดทำโปรแกรมระบบเก็บข้อมูลแล้ว และอยู่ในระหว่างการทดลองการใช้งาน

**วาระที่ 2 รับรองรายงานการประชุม ครั้งที่ 2/2556 เมื่อวันที่ 15 กุมภาพันธ์ 2556**

เนื่องจากรายงานการประชุมครั้งที่ 2/2556 เมื่อวันที่ 15 กุมภาพันธ์ 2556 ได้มอบหมายให้นางอรจิตรา พิริยะศรัทธา เป็นผู้จดบันทึกรายงานการประชุม แต่เนื่องจากบุคคลดังกล่าวได้ย้ายไปสังกัดกลุ่มงานใหม่ จึงยังมิได้ส่งรายงานการประชุมครั้งที่ 2/2556 มาให้หัวหน้ากลุ่มงาน จึงให้เลื่อนวาระการรับรองรายงานการประชุมไปก่อน

ที่ประชุมรับทราบ

**วาระที่ 3 เรื่องสืบเนื่อง**

หัวหน้ากลุ่มงานขอนำไปประชุมในวาระที่ 4 แทน

**วาระที่ 4 เรื่องเพื่อพิจารณา**

* 1. **การดำเนินการโครงการตามแผนยุทธศาสตร์คณะ ปีงบประมาณ 2556**

นางมณีรัตน์ วีระกรพานิช หัวหน้ากลุ่มงาน ได้นำเอกสารโครงการตามแผนยุทธศาสตร์คณะ ปีงบประมาณ 2556 มาให้ที่ประชุมพิจารณาร่วมกัน เพื่อจะได้นำเสนอแผนการดำเนินงานตามยุทธศาสตร์ของคณะ และผลการไปศึกษาดูงานในเดือนมีนาคม 2556 ที่ผ่านมา ซึ่งที่ประชุมพิจารณาแล้วได้เสนอให้มีการดำเนินโครงการดังนี้

1. ด้านการพัฒนากระบวนงาน มีกิจกรรม 3 ด้านดังนี้

1.1 การวิจัยสถาบันระดับกลุ่มงาน 1 โครงการ

* 1. การจัดทำคู่มือการปฏิบัติงานรวมครบทุกกระบวนงาน 1 เล่ม
  2. มีกิจกรรม KM โดยบุคลากรภายในกลุ่มงานจำนวน 4 โครงการ และบุคลากรจากภายนอก ดังนี้
     1. จัด KM การใช้เทคโนโลยีที่เหมาะสมในการจัดทำฐานข้อมูล (Access)
     2. อบรมการนำเสนอผลงาน โดยการใช้ Power Point แนวคิดในการออกแบบที่เหมาะสม และรูปแบบในการนำเสนอ
     3. บรรยาย เรื่อง ทุนสนับสนุนด้านการวิจัยและบริการวิชาการ สำหรับ นักศึกษาปริญญาโท และเอก + บุคลากรภายในคณะ
     4. บรรยาย เรื่อง การเตรียมตัวเพื่อขอรับทุนสนับสนุนทางด้านวิเทศสัมพันธ์ สำหรับ นักศึกษา
     5. การจัด KM จากวิทยากรภายนอก ในหัวข้ออื่นๆ ที่เหมาะสม

1. **ด้านสารสนเทศกลุ่มงาน** เน้นการตอบสนองเป้าหมาย ประเด็นยุทธศาสตร์ E-document E-Service และตอบสนองการประเมินผลงานในด้านต่าง ๆ อาทิ ผลการประเมินการปฏิบัติงาน ผลการประเมิน IQA สมศ. กพร.
2. **ด้านการวิจัย** เสนอข้อมูลข่าวสาร แหล่งทุนวิจัย ผ่านสื่อต่าง ๆ เช่น E-mail ข่าวปชส. Social network ปรับปรุงฐานข้อมูลการวิจัยให้เป็นปัจจุบัน ติดตามความก้าวหน้าการดำเนินการวิจัย ผลักดันให้เกิดการนำงานวิจัยผนวกเข้ากับการเรียนการสอน หรือการเผยแพร่ผลงานการวิจัยในอยู่ในฐานข้อมูล Scorepus โดยกำหนดให้เป็นนโยบายของคณะ ผลักดันให้เกิดการยกระดับการนำเสนองานวิจัยในฐานข้อมูลต่าง ๆ ที่สูงขึ้นกว่าระดับเดิม
3. **การบริการวิชาการ** เสนอข้อมูลข่าวสาร แหล่งทุนบริการวิชาการ ผ่านสื่อต่าง ๆ เช่น E-mail ข่าวปชส. Social network ปรับปรุงฐานข้อมูลการบริการวิชาการให้เป็นปัจจุบัน มีการจัดทำสารสนเทศด้านบริการวิชาการ ผลักดันให้เกิดการนำงานบริการวิชาการผนวกเข้ากับการเรียนการสอน หรือเกิดการนำองค์ความรู้ที่ได้จากการบริการวิชาการไปสู่การวิจัย หรือการเขียนบทความทางวิชาการ
4. **การวิเทศสัมพันธ์** มุ่งเน้นการสร้างเครือข่ายความร่วมมือระหว่างสถาบันภายในและภายนอกประเทศ ให้ความรู้แก่อาจารย์ ในการเตรียมตัวเพื่อไปนำเสนอผลงานทางวิชาการ ในหรือต่างประเทศ พร้อมแนะนำแหล่งทุนต่าง ๆ ให้ความรู้แก่นักศึกษาและแหล่งทุน ในการเตรียมตัวเพื่อขอรับทุนศึกษาดูงาน ทุนแลกเปลี่ยน หรืออื่น ๆ ที่เกี่ยวข้อง ให้การสนับสนุนการจัดบรรยายพิเศษโดยวิทยากรจากต่างประเทศ สนับสนุนการจัดประชุมวิชาการระดับนานาชาติ และดำเนินการประชาสัมพันธ์แหล่งทุนเพื่อการศึกษาดูงาน ศึกษาต่อ ทุนแลกเปลี่ยนต่างประเทศ ในรูปแบบที่หลากหลาย
5. **การประชาสัมพันธ์** มุ่งเน้นการเข้าถึงกลุ่มลูกค้าที่หลายกหลายมากขึ้น สร้างเครือข่ายการประชาสัมพันธ์เพิ่มขึ้น หาช่องทางในการปชส.ผ่านเวปไซต์อื่น ๆ มากขึ้น เน้นการเผยแพร่ข้อมูลข่าวสาร โดยเฉพาะ ด้านการบริการวิชาการ วิจัย แหล่งทุนศึกษาต่อ ทุนดูงาน และหลักเกณฑ์ต่าง ๆ ให้กับบุคลากรและนักศึกษามากขึ้น สร้างเครือข่ายประชาสัมพันธ์ภายในคณะ โดยการจัดอบรม KM การเขียนข่าวประชาสัมพันธ์ โดยวิทยากรจากภายนอก เป็นต้น

โดยทั้ง 6 ประเด็นในเบื้องต้นได้มีการดำเนินการเป็นบางส่วนแล้ว และจะได้นำมาจัดทำเป็นโครงการและบรรจุไว้ในแผนปฏิบัติการกลุ่มงานต่อไป

ที่ประชุมรับทราบ

**4.2 โครงการปรับปรุงสารสนเทศของกลุ่มงานเพื่อตอบสนองนโยบายคณะ**

ที่ประชุมได้พิจารณาแล้วในวาระที่ 4.1

ที่ประชุมรับทราบ

วาระที่ 5 เรื่องอื่น ๆ (ถ้ามี)

5.1 แจ้งภารกิจงานทางด้านวิเทศสัมพันธ์

นางมณีรัตน์ วีระกรพานิช หัวหน้ากลุ่มงาน แจ้งต่อที่ประชุมว่าเพื่อเป็นการผลักดันให้เกิดความร่วมมือทางวิชาการกับนานาชาติ จึงทำให้เกิดกิจกรรมทางด้านการวิเทศสัมพันธ์มากขึ้น โดยจะมีกิจกรรมต่าง ๆ อาทิ การ Work shop ที่อินโดนีเซีย การรับนักศึกษาปริญญาเอกจากพม่า การจัดบรรยายพิเศษโดยนักวิชาการจากพม่า การเชิญนักวิชาการจากญี่ปุ่นมาสอนและวิจัย โครงการร่วมตรวจวิทยานิพนธ์กับนักศึกษาลาว จึงขอให้ทุกคนเตรียมพร้อมในการรองรับกิจกรรมต่างๆ ที่จะเกิดขึ้นในปีนี้ และปีงบประมาณหน้า โดยหากมีความคืบหน้าและรายละเอียดกิจกรรมจะแจ้งให้ทราบอีกครั้งหนึ่ง

ที่ประชุมรับทราบ

**5.2 กำหนดการประชุมกลุ่มงานและแต่งตั้งเลขานุการกลุ่มงาน**

นางมณีรัตน์ วีระกรพานิช หัวหน้ากลุ่มงานวิจัยและบริการวิชาการ กำหนดปฏิทินการประชุมกลุ่มงานเป็นศุกร์ที่ 3 ของเดือน และมอบหมายให้นางพิมพ์ชนก ศรีสุริยะมาตย์ เป็นเลขานุการกลุ่มงาน และมีหน้าที่ในการดำเนินการจดบันทึกรายงานการประชุม ออกหนังสือเชิญ เผยแพร่ และแจ้งมติที่ประชุมให้กับผู้เกี่ยวข้องทราบ อนึ่ง เนื่องจากกลุ่มงานมีบุคลากรไม่มาก

เลิกประชุมเวลา 12.00 น.

นางพิมพ์ชนก ศรีสุริยะมาตย์

จดบันทึกรายงานการประชุม

นางมณีรัตน์ วีระกรพานิช

ตรวจทานรายงานการประชุม